สังคมข่าวหุ้น
*ดัชนีหุ้นไทยปิดตลาด 1,727.98 จุด ลดลง 3.61 จุด มูลค่าซื้อขาย 53,418 ล้านบาท แนวโน้มวันนี้ตลาดหุ้นไทยมีโอกาสแกว่งตัวแบบไซด์เวย์ ประเมินแนวรับ 1,720 จุด แนวต้าน 1,750 จุด
16 ก.ค. 2562

เล็กเซียวหงส์
*ดัชนีหุ้นไทยปิดตลาด 1,727.98 จุด ลดลง 3.61 จุด มูลค่าซื้อขาย 53,418 ล้านบาท แนวโน้มวันนี้ตลาดหุ้นไทยมีโอกาสแกว่งตัวแบบไซด์เวย์ ประเมินแนวรับ 1,720 จุด แนวต้าน 1,750 จุด
*TRUE นักลงทุนปักใจเชื่อว่าข่าวเรื่อง “ฮุบงานสายสื่อสารลงดิน” มูลค่ากว่า 20,000 ล้านบาท น่าจะเป็นเรื่องจริง..ยิ่งทั้งกทม.และ TRUE ปิดปากเงียบ..ไม่ยอมรับและไม่ปฏิเสธเช่นนี้ ยิ่งตอกย้ำว่าเรื่องนี้เป็นจริงหรือไม่.!? ว่าแต่ไอ้ที่เงียบเนี่ย..กำลังหาช่องออกอะไรหรือไม่
*BEM ย่อลงต่อเนื่องจากความกังวลว่า “ยืดสัมปทาน 30 ปี” แท้งไปแล้ว..อย่างที่เห็นจาก “เรื่องที่อยู่ในที่แคบ..กลายมาอยู่ในที่กว้าง” คิดอ่านจะทำอะไรไม่ง่าย..นี่ยังไม่รวมปัจจัยพิเศษที่จะเข้ามาอีกนะ..ถ้าเป็นเช่นนี้จริงเห็นทีราคาหุ้นอาจต้องกลับไปต่ำสิบอีกรอบก็เป็นไปได้
*SCB ประกาศงบไตรมาส 2/2562 พรุ่งนี้ ประเมินกันว่าน่าจะเกิน 11,000 ล้านบาท สูงกว่าไตรมาส 1/2562 ประมาณ 23% เท่ากับการันตีได้ว่า พัฒนาการกำไรยิ่งเด่นชัดมากขึ้น นับตั้งแต่ไตรมาส 2/2562 เป็นต้นไป นี่ยังไม่รวมมูลค่าเพิ่มที่จะได้จาการขาย SCBLIFE ช่วงปลายปีนี้ ท่าทางราคาเป้าหมาย 150 บาท อาจต้องปรับใหม่อีกแน่เชียว
*GUNKUL กลับมาทดสอบ 3.10 บาท ต้องมาดูกันต่อว่าจะข้ามผ่านได้หรือไม่.! แต่ดูจากพื้นฐานทำให้เชื่อได้ว่าแนวต้านใหม่ 3.50 บาท น้อยไปด้วยซ้ำ ..แต่ด้วยพฤติกรรมหุ้นตัวนี้ พอขึ้นมาระดับหนึ่ง มักเจอแรงขายทำกำไรอยู่เสมอ..อาจต้องมองซ้ายมองขวาให้ดี
*SMM หลังกระบวนการแบ็กดอร์ฯ เสร็จสิ้น จนกลายมาเป็นบริษัทหมื่นล้าน..ก็ได้ฤกษ์เปลี่ยนชื่อเสียงเรียงนามใหม่เป็นหุ้น STARK ที่ได้แจ้งจดทะเบียนจากกระทรวงพาณิชย์เรียบร้อยแล้ว และเทรดชื่อใหม่เร็ว ๆ นี้ การเข้ามาของกลุ่มใหม่นี้ ทำให้สัดส่วนผู้ถือหุ้นเดิมเหลือแค่ 5% แม้จะถูกไดลูทลง แต่เมื่อแลกกลับมูลค่าที่เพิ่มขึ้น ดูคุ้มค่าไม่น้อยทีเดียว
*SUPER มีแรงซื้อเข้ามาอีกครั้ง หลังความชัดเจนเรื่องการตั้ง SUPERIF เพิ่มมากขึ้น..ล่าสุดมีการกำหนดราคาขายหน่วย 10 บาท นั่นเท่ากับว่า “กำไรพิเศษ” น่าจะเกิดขึ้นภายในไตรมาส 3/2562 หรือช้าสุดไม่เกินไตรมาส 4/2562 ยิ่งกว่านั้น “กำไรปกติ” จะยิ่งดีขึ้น ไม่แปลกที่เห็นราคาหุ้น SUPER ขยับ ว่าไปแล้วราคาหุ้นอาจขึ้นน้อยไปด้วยซ้ำ.!?
*DOD-W1 วันนี้เข้าเทรดวันแรก ด้วยต้นทุน 0.10 บาท น่าจะได้เห็นมูลค่าซื้อขายที่หนาแน่นไม่แพ้หุ้นแม่หรืออาจมากกว่าด้วยซ้ำ..!! ส่วนราคาจะไปถึงไหนไม่มีใครรู้ แต่หากเทียบเคียงราคาหุ้น DOD ที่ขึ้นมาแล้วกว่า 40% อาจเป็นไปได้ว่า DOD-W1 จะปรับอย่างน้อย 40% หรือไม่ เดี๋ยวได้รู้กัน
*ปิดท้ายพบกับข่าวหุ้นเจาะตลาด เวลา 9.35 น.-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz.
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น